gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl sv en sv fr de de gl gl gl gl gl es gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Só un colexio mudou o seu nome franquista
Sábado, 01 de outubro de 2022
O departamento de Educación recoñece a lentitude no cambio das denominacións e recorda que require o acordo de consellos escolares e concellos.
Tags: centros educativos colexios educación memoria histórica nomes
"Illa de Tambo" é o novo nome do colexio de Marín (Pontevedra) anteriormente denominado "Centro Almirante Salvador Moreno". Este foi o único centro educativo que mudou a súa denominación ao amparo da Lei da Recuperación da Memoria Histórica, retirando a franquista por outra máis acorde á zona e nacida do consenso da comunidade educativa. Así o ven de recoñecer a directora xeral de Ordenación e Innovación Educativa, María Xosé Pérez Mariño, en resposta a unha pregunta do deputado nacionalista Manuel Parga no Parlamento.
Este é o balance de entre un conxunto de 11 centros dos que se ten constancia que teñan un nome franquista, na súa meirande parte nas proximidades da Coruña e en Ferrol. Pérez Mariño asegurou que dende o seu departamento xa se instou aos colexios ao cambio, se ben esa modificación require uns trámites nos que están implicados os propios centros, os consellos escolares, os concellos e a Consellaría de Educación. Neste sentido, dixo que dende a Xunta prefiren que escollan a súa nova denominación "de forma voluntaria". Asemade, asegurou que neste mes de setembro se volverá a instar aos directores a que cumpran o previsto pola lexislación.
Colexios que aínda conservan o nome
Mentres, o "Centro Francisco Franco" de Beariz (Ourense) será previsíbelmente o segundo en mudar oficialmente o seu nome. Non obstante, de momento está pendente dun informe favorábel do concello. Canda el, atópanse outros nove que comezaron o curso coa vella denominación franquista. En Marín aínda se mantén a escola de educación infantil "Calvo Sotelo". En Ferrol sitúase un centro de educación especial adicado a "Carmen Polo", así como outro de primaria e un instituto con nomes de ministros e amigos do dictador, Marqués Suances e José Ibáñez Martín. Na Coruña podemos atopar os colexios de primaria "Montel Toucet" (un militante franquista), o "Enrique Salgado Torres" (director xeral da Vivenda) e o "Sanjurjo de Carricarte" (alcalde da cidade en tempos da ditadura). A estes oito súmanse o que en Culleredo se adica ao cruceiro "Baleares" (un dos sublevados do golpe militar), outra escola en Pontevedra que recibe o nome de "Almirante Salvador Moreno" e un colexio vigués ao que lle chaman "Doutor Eijo Garay", bispo moi próximo ao ditador.
Lei de Memoria Histórica (en wikipedia)
O PP rexeita o cambio de nome do hospital da Coruña e pregunta "canto custará a broma"
Castelao, Nóvoa Santos, Tomás Fábregas... ducias de alternativas ao "Canalejo"
O franquismo segoulle a vida en Galiza a 3.588 persoas entre 1936 e 1939
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Placa que recorda o cincuenta aniversario do centro de Marín
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto